|  |  |  |
| --- | --- | --- |
|  | **Univerzita Mateja Bela** **v Banskej Bystrici**Právnická fakultaKomenského 20, 974 01 Banská Bystrica |  |

**Výpis uznesenia Vedeckej rady**

**Právnickej fakulty Univerzity Mateja Bela v Banskej Bystrici,**

ktoré sa uskutočnilo online formou prostredníctvom aplikácie Microsoft Teams,

dňa **9. novembra 2021**

**K bodu 6**

Prodekanka pre vedu a výskum PrF UMB, JUDr. Monika Némethová, PhD. prítomným prezentovala návrh na schválenie inauguračnej komisie, oponentov a témy inauguračnej prednášky pre uchádzača o vymenúvacie konanie o udelenie titulu „profesor“, doc. JUDr. et PhDr. mult. Libora KLIMEKA, PhD. Predseda VR odôvodnil podanie uvedeného návrhu nasledovne: Ministerstvo školstva, vedy, výskumu a športu SR svojim rozhodnutím číslo: 2019/11076:15-A1110 zo dňa 10.06.2019 rozhodlo o priznaní práva uskutočňovať habilitačné konanie a konanie na vymenúvanie profesorov v študijnom odbore trestné právo Univerzite Mateja Bela v Banskej Bystrici, Právnickej fakulte bez časového obmedzenia.

Doc. JUDr. et PhDr. mult. Libor KLIMEK, PhD., docent Katedry trestného práva, kriminológie, kriminalistiky a forenzných disciplín Právnickej fakulty UMB, podal dňa 19. októbra 2021 žiadosť o začatie vymenúvacieho konania na našej fakulte v odbore inauguračného konania: trestné právo.

Za členov inauguračnej komisie a oponentov predseda VR PrF UMB navrhuje uznávaných odborníkov v odbore trestné právo, ktorí spĺňajú všetky odborné, funkčné a osobnostné predpoklady pre ich vymenovanie do funkcií v rámci vymenúvacieho konania, vrátane podmienok v zmysle platných právnych predpisov pre vedenie vymenúvacieho konania, keďže všetci navrhovaní členovia inauguračnej komisie a oponenti pôsobia na vysokej škole vo funkcii profesora v odbore trestné právo. Jeden navrhovaný člen inauguračnej komisie a jeden oponent sú zahraničnými odborníkmi v odbore trestné právo.

K uvedenému bodu neprebehla žiadna diskusia a prikročilo sa k hlasovaniu o uvedenom návrhu.

Hlasovanie o schválení inauguračnej komisie, oponentov a témy inauguračnej prednášky vo vymenúvacom konaní za profesora – doc. JUDr. et PhDr. mult. Liborovi KLIMEKOVI, PhD., Katedra trestného práva, kriminológie, kriminalistiky a forenzných disciplín, Právnická fakulta Univerzity Mateja Bela v Banskej Bystrici v odbore habilitačného a inauguračného konania trestné právo:

Počet členov vedeckej rady oprávnených hlasovať: 33

Počet prítomných členov oprávnených hlasovať: 28

za schválenie: 27

 proti: 0

 zdržalo sa: 1

***Uznesenie č. 13/2021:*** *Vedecká rada Právnickej fakulty Univerzity Mateja Bela v Banskej Bystrici, schvaľuje inauguračnú komisiu, oponentov a tému inauguračnej prednášky vo vymenúvacom konaní za profesora - doc. JUDr. et PhDr. mult. Liborovi KLIMEKOVI, PhD., Katedra trestného práva, kriminológie, kriminalistiky a forenzných disciplín, Právnická fakulta Univerzity Mateja Bela v Banskej Bystrici v odbore inauguračného konania trestné právo nasledovne:*

 *Predseda inauguračnej komisie:*

***Dr. h. c. prof. JUDr. Jaroslav IVOR, DrSc.***

*Pracovisko: Univerzita Mateja Bela v Banskej Bystrici, Právnická fakulta, Banská Bystrica, SR*

 *Členovia inauguračnej komisie:*

***prof. JUDr. Jiří JELÍNEK, CSc.***

*Pracovisko: Univerzita Karlova v Prahe, Právnická fakulta, Praha, ČR*

***prof. JUDr. Peter POLÁK, PhD.***

*Pracovisko: Paneurópska vysoká škola, Fakulta práva, Bratislava, SR*

***prof. JUDr. Ivan ŠIMOVČEK, CSc.***

*Pracovisko: Trnavská univerzita v Trnave, Právnická fakulta, Trnava, SR*

*Oponenti:*

***prof. JUDr. Jaroslav FENYK, Ph.D., DSc., Univ. Priv. Prof.***

*Pracovisko: Masarykova univerzita v Brne, Právnická fakulta, Brno, ČR; Ústavný súd Českej republiky, ČR*

***prof. JUDr. Ing. Adrián JALČ, PhD.***

*Pracovisko: Trnavská univerzita v Trnave, Právnická fakulta, Trnava, SR*

***prof. JUDr. Jaroslav KLÁTIK, PhD.***

*Pracovisko: Univerzita Mateja Bela v Banskej Bystrici, Právnická fakulta, Banská Bystrica, SR*

*Téma inauguračnej prednášky:*

***Právna úprava vzájomného uznávania justičných rozhodnutí v trestných veciach v Slovenskej republike v rovine de lege ferenda***

V Banskej Bystrici, 9. novembra 2021

 **doc. Dr. iur. JUDr. Ing. Michal Turošík, PhD.**

 predseda Vedeckej rady PrF UMB

 dekan Právnickej fakulty UMB